《白莲》
宋代·林泳

泰华仙根不染尘，一枝冷淡种尤真。
欲缘梦断承妃步，色相空来坐佛身。
净比禅心月上女，妆羞丽质水边人。
紵袍羽扇吟相对，笑杀思王赋洛神。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。